《效范先生侏儒行》
元代·郭钰

君不见侏儒长三尺，有钱可使粟可食。虎豹天关深九重，直犯龙颜请恩泽。

方朔昂昂饥欲死，每一见之长叹息。长叹息，将何如，东家之邱九尺躯，遍走天下无停车。

绝粮于陈逐于鲁，皇皇何用三千徒。呜呼皇皇何用三千徒，吾宁饱死作侏儒。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。